Andamani saar (Pulau Pinang)

pisi|Esimeste elu- ja ärihoonete ehitamine Andamani saarele.Droonifoto: HundenvonPenang, 9. oktoober 2024
Andamani saar (malai keeles Pulau Andaman) on tehissaar Pinangi saare kirderannikul Pulau Pinangi osariigis Malaisias. 

Andamani saar asub keskmiselt umbes 0,4 km kaugusel Pinangi saarest George Towni linna haldusalal. Saare pindala on 3,1 km2.

Arendusettevõte Eastern ja Oriental Berhad arendab Andamani saart segakasutusega piirkonnana, mille arendustegevuse koguväärtus on 17 miljardit ringgitit. Projekti 1. järk valmis 2019. aastal, võimaldades saarele esimeste elamute ehitamist. Saar on põhja poolt silla kaudu ühendatud George Towni Tanjong Pinangi linnaosaga, teine sild saare ja uue rannapromenaadi Gurney Drive'i vahel on ehitamisel.

2024. aastal avalikustas ettevõte 60 miljardi ringgiti suuruse kava, mis hõlmaks eelkõige saare kolme rannikupiirkonna arendamist. See arendusprojekt peaks valmima 2030. aastaks.  Samuti on olemas kavasid arendada Andamani saart hoopis erimajandustsoonina.

Viited

Kategooria:George Town
Kategooria:Malaisia tehissaared
Kategooria:India ookeani saared